
Ca să înțelegem cum funcţionează aceste sisteme de control și manipulare ce ne înconjoară tot mai agresiv, 
trebuie să începem de la elementele de bază. lar elementul de bază al acestei arhitecturi complexe de 
propagandă pe care o vedem în jurul nostru este CONFORMISMUL.: intelectual, ideologic, social, cultural, 
politic etc. 

Adică presiunea socială organizată și orientată asupra indivizilor pentru a-i face să se alinieze conformist, să 
se supună de ruşinea și frica celor din jur, la niște linii predeterminate de gândire și acțiune. 

În loc de introducere savantă și tehnică, voi lista 7 observaţii generale despre conformism și opusul său, 
nonconformismul sau dizidența. (Numarul 7 este pentru meseria mea esential si este motivatia mea 
principala). 

Din ele, cititorul îşi va da seama imediat de magnitudinea și relevanţa acestei probleme. Și va înțelege imediat 
de ce discuțiile cu privire la propagandă și combaterea ei făcute în absenţa analizei logicii, gramaticii și 
mecanicii conformismului social sunt apă de ploaie. 

În realitate, așa cum se va vedea, imensa majoritate a acestor programe de contra-propagandă, anti-fake 


news etc., sunt științific demonstrabil, programe de propagandă. În numele luptei împotriva propagandei ni se 


propune o masivă campanie de propagandă, nu una de educaţie. Nu una de pregătire psihologică și de 
deconstrucţie științifică a însuși fenomenului de propagandă în sine, ci una de manipulare pe direcții 

această propagandā este produsă, un val de propagandā contormistā este abâtut asupra lor in numele luptei 
împotriva propagandei și „fake news”. Dar toate la vremea lor. Să începem cu începutul. 


SAPTE OBSERVATII SAU TEME DE PORNIRE LA CARE MERITĂ MEDITAT. 


1. Conformismul este o stare naturală către care individul uman și societatea gravitează. Problema este că 
dacă nu este ţinut în control de voci și acţiuni neconformiste, dizidente, conformismul devine un pericol social 
și o sursă de disfuncţii sociale majore. Presiunea socială pe care conformiștii o pun asupra societăţii are 
costuri majore umane si materiale pentru acea societate. 

2. Conformismul social amplificat propagandistic face ca evenimentele sociale să meargă în direcţii pe care 
nimeni nu și le dorește, dar care, din cauza conformismului indus, se vor întâmpla oricum. La sfârşit toată 
lumea se întreabă: dar cum a fost posibil?! Că doar s-a văzut clar că nu era o decizie bună! 

3. Conformiștii se iau unii după alţii și se auto-cenzurează chiar și în situații în care văd bine că lucrurile nu 
sunt chiar așa precum sunt prezentate public de către autorităţi sau de către majorităţile care îi înconjoară. Ei 
astfel țin doar pentru ei un adevăr observabil și uneori și alte informatii, observatii si cunoștințe importante de 
care societatea ar beneficia dacă ar fi formulate public. 

4. Conformismul, atunci când este larg răspândit într-o societate, privează societatea de puncte de vedere și 
de informaţiile de care are nevoie pentru a funcţiona bine. Este esenţial ca, atunci când sunt făcute erori, 
acestea să fie semnalate. Este important ca, atunci când toată lumea este luată de val, să se poată auzi și 
voci care să tragă un semnal de alarmă. 

5. Din cele de mai sus rezulta ca cei care nu se conformă dictatelor propagandei și presiunii sociale sunt cei 
care aduc cele mai mari beneficii societăților lor. În timp ce conformiștii, care plutesc pe valurile mulţimii și ale 
propagandei, adesea agitându-le chiar ei, produc daune inestimabile societăţilor din care fac parte. Este mai 
bine să avem un echilibru între conformiști și disidenţi. Astăzi avem prea mulţi conformiști și prea puţini 
nonconformiști autentici. 

6. În societăţile democratice liberale moderne, avem drepturi și instituţii care sunt proiectate explicit pentru a 
reduce riscurile care vin din conformism. LIBERTATEA DE EXPRIMARE este cea mai importantă dintre 
acestea. Diverse libertăţi civile, inclusiv libertatea de exprimare, pot fi văzute ca un efort de a proteja oamenii 
de presiunea de a se conforma. 

7. Cel mai important rol al intelectualilor in societate este acela legat de apararea libertatii de expresie in fata 
presiunii sociale, conformismului si cenzurii. 

Nu toți conformiștii sunt egali. Printre ei sunt unii care joacă roluri importante în crearea, construirea și 
punerea presiunii sociale conformiste asupra concetăţenilor lor. Cand intelectualii isi asuma acest rol, ei nu 
doar se discrediteaza pe sine ci distrug insasi conditia existentiala a exercitarii functiei sociale a breslei lor. 
Aceste observaţii reprezintă fundaţia și punctul de plecare pentru explorări ulterioare în problema 
conformismului și nonconformismului în societăţile noastre. Tehnologia informaţiei și apariţia rețelelor sociale 
au schimbat radical jocul când vine vorba de relaţia dintre conformiști și nonconformiști în societatea modernă. 
De dragul viitorului societăţii noastre și de dragul nostru si al celor apropiati nouă, trebuie să înțelegem mai 


bine logica, psihologia, economia și sociologia acestor fenomene extraordinar de complicate și cruciale. Așa 
cum se va vedea, fără a înțelege mai întâi logica, structura și fiziologia conformismului suntem incapabili să 

ar exista propaganda. 

